
AL

CAMEREI DEPUTAŢILOR


În conformitate cu prevederile Regulamentului Camerei Deputaţilor, republicat, cu modificările ulterioare, vă înaintăm, alăturat, Raportul comun asupra propunerii legislative pentru abrogarea Legii nr.9/2012 privind taxa pentru emisiile poluante provenite de la autovehicule transmis, pentru dezbatere în fond, Comisiei pentru industrii şi servicii şi Comisiei pentru buget, finanţe şi bănci, cu nr.P.L.x 223 din 17 iunie 2013.
În raport cu  obiectul şi conţinutul său, propunerea legislativă face parte din categoria legilor ordinare.

                    PREŞEDINTE,                                             PREŞEDINTE,

                      Iulian Iancu                                             Gheorghe Dragomir                                                  

R A P O R T  C O M U N
asupra propunerii legislative pentru abrogarea Legii nr.9/2012

privind taxa pentru emisiile poluante provenite de la autovehicule 

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii şi Comisia pentru buget, finanţe şi bănci au fost sesizate în fond cu dezbaterea propunerii legislative pentru abrogarea Legii nr.9/2012 privind taxa pentru emisiile poluante provenite de la autovehicule, transmis cu P.L.x 223/2013 din 17 iunie 2013 şi înregistrat la comisie sub nr.23/278/2013 din 18 iunie 2013, respectiv nr.22/282 din 17 iunie 2013.

Conform dispoziţiilor art.75 alin.(1) din Constituţia României, republicată, şi ale art.92 alin.(1) din regulamentul Camerei Deputaţilor, republicat, Camera Deputaţilor este Cameră decizională.

Propunerea legislativă a fost respinsă de Senat în şedinţa din 11 iunie 2013.

Propunerea legislativă a fost avizată negativ de Consiliul Legislativ, cu adresa nr.228 din 1 aprilie 2013, deoarece Legea nr.9/2012, cu modificările ulterioare, a fost abrogată expres la data de 15 martie 2013 prin Ordonanţa de urgenţă a Guvernului nr.9/2013 privind timbrul de mediu pentru autovehicule.

Propunerea legislativă a fost avizată negativ de Comisia pentru administraţie publică, amenajarea teritoriului şi echilibru ecologic, dar şi de Comisia juridică, de disciplină şi imunităţi.

Guvernul României nu susţine adoptarea acestei propuneri legislative; în punctul său de vedere, transmis cu adresa nr.628 din 30 aprilie 2013,  precizându-se  că prin art.19 lit.a) din Ordonanţa de urgenţă a Guvernului nr.9/2013 a fost abrogată Legea nr.9/2012, propunerea legislativă rămânând fără obiect.

Propunerea legislativă are ca obiect de reglementare abrogarea în totalitate a Legii nr.9/2012 privind taxa pentru emisiile poluante provenite de la autovehicule, cu modificările ulterioare.

În conformitate cu prevederile art. 61 şi 63 din Regulamentul Camerei Deputaţilor, republicat, membrii Comisiei pentru buget, finanţe şi bănci au examinat propunerea legislativă şi documentele conexe, în şedinţa din data de 25 iunie 2013.

Membrii Comisiei pentru industrii şi servicii au examinat propunerea legislativă şi documentele conexe, în şedinţa din data de 10 septembrie 2013.
Din numărul total de 32 de membri ai Comisiei pentru buget, finanţe şi bănci au participat la şedinţă 32 deputaţi, respectiv 31 deputaţi din totalul de 32 de membri ai Comisiei pentru industrii şi servicii.

În urma dezbaterilor, membrii Comisiei pentru industrii şi servicii şi cei ai Comisiei pentru buget, finanţe şi bănci au hotărât, cu majoritate de voturi, să propună plenului Camerei Deputaţilor respingerea propunerii legislative pentru abrogarea Legii nr.9/2012 privind taxa pentru emisiile poluante provenite de la autovehicule având în vedere că prezenta iniţiativă legislativă a rămas fără obiect, întrucât prin art.19 lit.a) din Ordonanţa de urgenţă a Guvernului nr.9/2013 privind timbrul de mediu pentru autovehicule, a fost abrogată Legea nr.9/2012 care face obiectul prezentei propuneri legislative.
În raport de obiectul şi conţinutul său, propunerea legislativă face parte din categoria legilor ordinare.

                     PREŞEDINTE,                                         PREŞEDINTE,

                       Iulian Iancu                                          Gheorghe Dragomir
                      SECRETAR,                                            SECRETAR,

             Istvan Antal                                         Mihai-Aurel Donţu      
Consilier palamentar, Ioan Bivolaru





Consilier parlamentar, Ioana Popescu             
Consultant parlamentar, Monica Tudor                                                        
PAGE  
2

